PolyAgent/wiki_georgian_en_parallel_20231101 huggingface dataset:
ალექსანდრე ჯატიევი

ალექსანდრე ჯატიევი
ალექსანდრე მიხეილის ძე ჯატიევი (ძადთიათი) (დ. 2 (13) აგვისტო, 1891, სოფელი სბა, გორის მაზრა, ახლანდელი ჯავის მუნიციპალიტეტი — გ. 1939) — პროფესიონალი ბოლშევიკი რევოლუციონერი, რუსეთის კომუნისტური პარტიის (ბოლშევიკებისა) სამხრეთ ოსეთის ბოლშევიკური ორგანიზაციის ერთ-ერთი ორგანიზატორი და ხელმძღვანელი. კომუნისტური პარტიის წევრი 1918 წლიდან. მონაწილეობდა საბჭოთა რუსეთის მიერ საქართველოს დემოკრატიული რესპუბლიკის დამხობაში, დამოუკიდებელი საქართველოს წინააღმდეგ შეიარაღებული გამოსვლების მომზადებაში (1918 წლის მარტი, 1919 წლის ოქტომბერი), 1920 წლის აპრილიში წინამძღოლობდა ჩრდილოეთ ოსეთიდან 1920 წელს შემოსული ოკუპანტებს. ცხინვალის წარუმატებელი ოპერაციის დასრულების შემდეგ გადავიდა ვლადიკავკაზში (რუსეთი, ჩრდილოეთ კავკასია), სადაც აირჩიეს პარტიის საოლქო კომიტეტის პრეზიდიუმის წევრად და თერგის ოლქის ცაკის წევრად. მონაწილეობდა თეთრგვარდიელთა წინააღმდეგ ბრძოლებში. გასაბჭოებულ საქართველოში ხელოვნურად შექმნილ სამხრეთ ოსეთის ავტონომიურ ოლქში ხელმძღვანელი საპასუხისმგებლო თანამდებობები ეჭირა. იყო სამხრეთ ოსეთის ავტონომიური ოლქის რევკომის წევრი. დაჯილდოებულია საბჭოთა კავშირის წითელი დროშისა და შრომის წითელი დროშისორდენით.
ლიტერატურა
რევოლუციონერები
ბოლშევიკები
დაბადებული 1891
გარდაცვლილი 1939
მარგალიტი (კრებული)

მარგალიტი (კრებული)
„მარგალიტი“ — დაახლოებით XVI საუკუნის ქართული აპოკრიფული კრებული. შეიცავს ე. წ. „სასულიერო სწავლანს“, რომლებიც გამოკრებილია ძირითადად იოანე ოქროპირის ამავე სახელწოდების კრებულისა და ბიბლიური წიგნებისაგან. „მარგალიტის“ უძველესი ნუსხა (ხელნაწერი — A 1736) XVI საუკუნით თარიღდება, დანარჩენი ხელნაწერები XVIII–XIX საუკუნეებისაა. მასში კითხვა-მიგების სახით გადმოცემულია მოთხრობები ძველი და ახალი აღთქმიდან, წმ. მამათა სწავლანი ქრისტიანული მორალისა და ეთიკის საკითხებზე; განმარტებულია ბიბლიისცალკეული ადგილები და სხვა.
„მარგალიტს“ თავისი დროისათვის ზოგადსაგანმანათლებლო სახელმძღვანელოს დანიშნულებაც უნდა ჰქონოდა. ამაზე მიგვანიშნებს სასაუბრო ქართულთან დაახლოებული მისი ენა, აგრეთვე ინტერესი ისეთი პრობლემებისადმი, როგორიცაა დედამიწაზე ეროვნებათა რაოდენობის საკითხი და სხვა. კრებულის შემდგენელი უცნობია.
ლიტერატურა
ქართული ლიტერატურული კრებულები
12 მაიმუნი

12 მაიმუნი
„12 მაიმუნი“ — 1995 წლის სამეცნიერო ფანტასტიკური ნეო-ნუარული ფილმი, რომლის რეჟისორია ტერი გილიამი. მონაწილეობენ ბრიუს უილისი, ბრედ პიტი, კრისტოფერ პლამერი, მედელინ სტოუ და დევიდ მორსი. დაფუძნებულია კრის პარკერის ფილმზე „ასაფრენი ბილიკი“, სცენარის ავტორები არიან დევიდ პიპლზი და ჯენეტ პიპლზი. დისტრიბუცია გაუწია კინოკომპანია Universal Pictures-მა.
ფილმის ბიუჯეტმა შეადგინა 29.5 მილიონი აშშ დოლარი. გადაღებები მიმდინარეობდა 1995 წლის თებერვლიდან მაისამდე - ძირითადად ფილადელფიასა და ბალტიმორში. პრემიერა შედგა 1995 წლის 29 დეკემბერს.
სიუჟეტი მიმდინარეობს ახლო მომავალში, 2035 წელს. ვირუსმა გაანადგურა დედამიწის მოსახლეობის უმეტესი ნაწილი, ხოლო გადარჩენილები დაიმალნენ მიწის ქვეშ. მთავარი გმირია პატიმარი ჯეიმზ კოული, რომელსაც აგზავნიან წარსულში, რათა მოიპოვოს გამანადგურებელი ვირუსის სინჯები, რომ მეცნიერებმა შექმნან ვაქცინა.
ფილმმა დადებითი გამოხმაურება ჰპოვა კრიტიკოსებში. საერთო განხილვების საიტ Rotten Tomatoes-ზე, 59 მიმოხილვაზე დაყრდნობით ფლობს 88%, ხოლო Metacritic-ზე — 74/100 (20 მიმოხილვაზე დაყრდნობით). ბრედ პიტს გადაეცა ოქროს გლობუსი და მიიღო ოსკარის ნომინაცია მამაკაცის მეორეხარისხოვანი როლისთვის. ფილმმა მიიღო სატურნის ჯილდო რამდენიმე კატეგორიაში. პროექტი აგრეთვე წარმატებული აღმოჩნდა კომერციულადაც, მსოფლიოს მასშტაბით შემოსავალმა 168.8 მილიონი დოლარი შეადგინა.
2015 წლის 16 აგვისტოს გამოვიდა ფილმზე დაფუნძნებული „ამავე სახელწოდების ტელესერიალი, შექმნილი ტრევის ფიკეტის და ტერი მატალასის მიერ.
რესურსები ინტენრეტში
„12 მაიმუნი“ at DailyScript.com
სქოლიო
1995 წლის ფილმები
ინგლისურენოვანი ფილმები
1990-იანი წლების სამეცნიერო ფანტასტიკური ფილმები
ამერიკული სამეცნიერო ფანტასტიკური ფილმები
ფილმები აპოკალიფსის შესახებ
ანტიუტოპიური ფილმები
ტერი გილიამის ფილმები
პოსტაპოკალიფტური ფილმები
ფილმები დროში მოგზაურობის შესახებ
Universal Pictures-ის ფილმები
PolyGram Filmed Entertainment-ის ფილმები
თეთრი გიორგი (ჰერალდიკური სიმბოლო)

თეთრი გიორგი (ჰერალდიკური სიმბოლო)
თეთრი გიორგი — საქართველოში ფართოდ გამოყენებული ჰერალდიკური სიმბოლო, საქართველოს გერბის ნაწილი 1918-1921 და 1991-2004 წლებში.
საქართველოს (რესპუბლიკის) გერბი (1990-2004)
გერბი შემოღებულია საქართველოს რესპუბლიკის უზენაესი საბჭოს გადაწყვეტილებით 1990 წლის 14 ნოემბრის „საქართველოს სახელმწიფო გერბის შესახებ“ საქართველოს რესპუბლიკის კანონის საფუძველზე, რომლითაც არსებითად აღადგინეს 1918-21 წლებში არსებული სახელმწიფო გერბი, იმ განსხვავებით, რომ გერბის ვარსკვლავი ნაკლებ ორნამენტირებულია. 1990 წლის 28 დეკემბრის მიღებულ იქნა „საქართველოს სახელმწიფო გერბის დებულების დამტკიცების თაობაზე“ კანონი, რომელმაც განსაზღვრა ახალი გერბის აღწერილობა და გამოყენების წესი:
სქოლიო
საქართველოს ეროვნული სიმბოლოები
ბოგიჩენი

ბოგიჩენი — სოფელი მოლდოვაში, ჰინჩეშტის რაიონში. მდებარეობს ზღვის დონიდან 162 მეტრზე. 2004 წლის მონაცემებით, მოსახლეობა 1 860 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ჰინჩეშტის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ჰინჩეშტის რაიონის სოფლები
ოლეგ ლიაშკო

ოლეგ ლიაშკო (დ. 3 დეკემბერი, 1972, ჩერნიგოვი, უსსრ, სსრკ) — უკრაინელი ჟურნალისტი და პოლიტიკური მოღვაწე. არის უკრაინის სახალხო დეპუტატი და „ოლეგ ლიაშკოს რადიკალური პარტიის“ ლიდერი. კენჭს იყრიდა 2014 წლის უკრაინის საპრეზიდენტო არჩევნებზე.
რესურსები ინტერნეტში
ოფიციალური საიტი
Олег Ляшко: Досье
სქოლიო
დაბადებული 1972
უკრაინელი პოლიტიკოსები
მაიდანის მონაწილეები
დაბადებული 3 დეკემბერი
უკრაინის მე-5 მოწვევის უმაღლესი რადის წევრები
უკრაინის მე-6 მოწვევის უმაღლესი რადის წევრები
უკრაინის მე-7 მოწვევის უმაღლესი რადის წევრები
უკრაინის მე-8 მოწვევის უმაღლესი რადის წევრები
გერმანული სამზარეულო

გერმანული სამზარეულო მრავალი ადგილობრივი და რეგიონული სამზარეულოებისგან შედგება, როგორც დამახასიათებელია შედარებით დიდი ქვეყნებისთვის. თვითონ გერმანია უფრო მეტად დიდი კულტურული რეგიონის, ცენტრალური ევროპის ნაწილია. გერმანიას მეზობელ ქვეყნებთან, როგორებიცაა პოლონეთი და ჩეხეთი უამრავი საზიარო ტრადიცია აქვს. სამხრეთის რეგიონებში როგორებიცაა ბავარია და შვაბია შეხვდებით ავსტრიისა და შვეიცარიის სამზარეულოებისთვის დამახასიათებელ კერძებს.
2015 წელს მიშლენის მეგზურმა 11 რესტორანს მიანიჭა უმაღლესი 3 ვარსკვლავი გერმანიაში, 28 რესტორანმა ორი ვარსკვლავი მიიღო, ხოლო 233-მა ერთი. 2017 წლის ნოემბრისთვის, გერმანია მეოთხე ადგილზე იყო მიშელინის სამ ვარსკვლავიანი რესტორნების რაოდენობით, ჩამორჩებოდა რა იაპონიას, საფრანგეთსა და ამერიკის შეერთებულ შტატებს.
ცხელი კერძები
ხორცი
საშუალოდ ერთი გერმანელი წელიწადში 59.7 კილოგრამ ხორცს მიირთმევს. ყველაზე ხშირია სახეობებია ღორის, საქონლის და შინაური ფრინველის ხორცი.
ხორცი როგორც წესი მოთუშულია. შემწვარი ხორცის კერძების ბუნებრივია არსებობს, თუმცა მათი რეცეპტები საფრანგეთიდან და ავსტრიიდან იღებს სათავეს. მაგარი ხორცის ნაჭრების დამარბილებელმა რამდენიმე ტექნიკამ ეროვნულ კერძს დაუდო სათავე. ამის მაგალითია ზაუაბღათენი, რომელიც რამდენიმე დღის განმავლობაში ღვინოსა და ძმარში დამარინადებულ საქონლის, ცხენის ან ირმის ხორცს შეიცავს.
გერმანიას სოსისების დამზადებას დიდი ისტორია აქვს. აქ მზადდება 1 500-ზე მეტი სხვადასხვა სახეობის სოსისი. მათი უმეტესობის გარსი ღორის, ცხვრის ან ბატკნის ნაწლავებია. ყველაზე ხშირ და პოპულარულ სოსისის ტიპებს მიეკუთვნება:
Bratwurst — ღორის ხორცითა და სანელებლებით მზადდება.
ვენური - შესაძლოა იყოს ღორის ან საქონლის ხორცით. დაბალ ტემპერატურაზე შეიბოლება.
Blutwurst — სისხლის სოსისი, დამზადებულია ღორის ან ბატის სისხლით, ღორის კანითა და ქერით.
სტრუქტურა
საუზმე (გერმ. Frühstück) უმეტესად შედგება შემდეგი საკვებისაგან: პური, კარაქი ან მარგარინი, თხლად დაჭრილი ყველი და ძეხვეული, ჯემი, თაფლი და კვერცხები (როგორც წესი მოხარშული). გერმანული საუზმე უხვი და ნოყიერია. ლორი, დამარილებული ხორცეული, Leberwurst ანუ ღვიძლის სოსისი, ყველი გაუდა, მდნარი ყველი და ა.შ ტიპურ გერმანულ საუზმეს განეკუთვნებიან. რაც შეეხება სასმელს, საუზმეზე გერმანელები ძირითადად ყავას, ჩაის, რძეს, კაკაოს ან ხილის წვენს მიირთმევენ.ტრადიციულად დღის მთავარი დრო კვებისთვის ლანჩია (Mittagessen), რომელსაც გერმანელები დაახლოებით შუადღეს (12:00 საათზე) მიირთმევენ. სადილი ანუ Abendessen'', ყოველთვის უფრო მომცრო იყო ლანჩთან შედარებით და საუზმეს წააგავდა. სადილზეც პურების, სოსისებისა და ყველის ასორტიმენტი გვხვდება, რაიმე ბოსტნეულითა და შესაძლოა სენდვიჩთან ერთად. ასევე აღსანიშნავია გერმანული ჩვეულება Kaffee und Kuchen, რაც გერმანულად ყავასა და ნამცხვარს ნიშნავს. ლანჩსა და სადილს შორის გერმანელები მეგობრებთან და ოჯახის წევრებთან ერთად იკრიბებიან და ნამცხვრის ნაჭერის თანხლებით ყავას მიირთმევენ.
თუმცა დანარჩენი ევროპის მსგავსად, ბოლო 50 წლის განმავლობაში გერმანიაშიც შეიცვალა სასადილო წეს-ჩვეულებები. დღესდღეობით უამრავი ადამიანი დღის შუა ნახევარში მიირთმევს მცირე საკვებს სამსახურში და შემდეგ საღამოს ცხელ სადილს სახლში, ოჯახის წევრებთან ერთად.
რესურსები ინტერნეტში
გერმანული საკვების ოფიციალური საიტი
სქოლიო
გერმანული სამზარეულო
დავით სვიმონიშვილი

დავით სვიმონიშვილი (დ. 9 აპრილი, 1986) — ქართველი სპორტსმენი (სამბო), 2007 (მილანი, იტალია, -62 კგ) და 2009 (პრავეცი, ბულგარეთი, -62 კგ) წლების ევროპის ჩემპიონატების გამარჯვებული.
ძირითადი შედეგები
რესურსები ინტერნეტში
დავით სვიმონიშვილი — ქართული სპორტი
დაბადებული 9 აპრილი
დაბადებული 1986
ქართველი სამბისტები
არენი (უესკა)

არენი (უესკა)
არენი — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის რიბაგორსის კომარკის შემადგენლობაში. ფართობი — 119,30 კმ². მოსახლეობა — 308 კაცი (2020 წ.).
იხილეთ აგრეთვე
უესკის მუნიციპალიტეტები
რესურსები ინტერნეტში
არენის მუნიციპალიტეტის ოფიციალური საიტი
Gran Enciclopedia Aragonesa - არენი
სქოლიო
უესკის მუნიციპალიტეტები
ყარყატნისკარტა ალკუნი (გვარი)

ყარყატნისკარტა ალკუნი (გვარი)
ყარყატნისკარტა ალკუნი ან გურიალი — ფრინველთა გვარი ალკუნისებრთა ოჯახისა. მოიცავს სამ სახეობას. გავრცელებულნი არიან სამხრეთ და სამხრეთ-აღმოსავლეთ აზიის ტროპიკულ ზონებში. მათი სხეულის სიგრძე 35 სმ აღწევს. გააჩნიათ მასიური შავი ან წითელი ნისკარტი და წითელი ფეხები. თავი და სხეულის ქვედა ნაწილი თეთრი ან მოყვითალო-თეთრია, ფრთები და სხეულის ზედა ნაწილი მუქი. არ ახასიათებთ სქესობრივი დიმორფიზმი. ფრენისას ფართხალებენ, მაგრამ პირდაპირ ფრენენ. ბინადრობენ ტყის ზონებში ტბებთან, მდინარეებთან, ესტუარებთან ან სანაპიროებთან ახლოს. იკვბებიან ცხრაფეხებით, თევზით, ბაყაყებით, ყარყატნისკარტა ალკუნი — მღრღნელებითა და მცირე ფრინველებით. ბუდეს იკეთებენ სანაპიროებზე, ხეებზე ან ტერმიტების ბუდეებში, სადაც დებენ თეთრ კვერცხებს.
სახეობები
ლიტერატურა
სქოლიო
ალკუნისებრნი
1306

1306
მოვლენები
რობერტ ბრუსი, მსხვილი შოტლანდიელი ბარონი, საიდუმლოდ აკურთხეს მეფედ.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ბექა I – სამცხე-საათაბაგოს ათაბაგი
La Salina, Casanare

La Salina, Casanare
La Salina is a town and municipality in the Department of Casanare, Colombia.
Municipalities of Casanare Department
ვილიაფრანკა-დე-ბონანი

ვილიაფრანკა-დე-ბონანი— მუნიციპალიტეტი ესპანეთში, შედის ბალეარის კუნძულების ავტონომიური გაერთიანების პლა-დე-მალიორკის კომარკაში, მდებარეობს კუნძულ მალიორკაზე. ფართობი — 23,96 კმ². მოსახლეობა — 3380 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
ვილიაფრანკა-დე-ბონანის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
პოლიფემე (ლაპითი)

პოლიფემე (ლაპითი)
პოლიფემე — ლარისელი ლაპითი, ელატეს (ილატის) ან პოსეიდონის და ჰიპეიას ძე, ჰერაკლეს დის ლაონომეს ქმარი, კენევსის ძმა, არგონავტი, ილატიდად წოდებული გმირი. როდესაც მიზიაში ჰერაკლემ საყვარელი მხლებელი ჰილასი დაკარგა და მის ძებნაში ტყე-ღრეს ძრავდა, პოლიფემეც მეგობარს და ცოლისძმას ახლდა, მანვე შეატყობინა ჰილასის დაკარგვა. ჭაბუკის ძებნის დროს არგონავტებმა ცურვა განაგრძეს და გმირები მიზიაში დატოვეს. პოლიფემემ დააარსა ქალაქი კიოსი და დაიღუპა ხალიბებთან შეტაკებაში.
ლიტერატურა
აკაკი გელოვანი, მითოლოგიური ლექსიკონი, გვ. 418, „საბჭოთა საქართველო“, თბ., 1983
ბერძნული მითოლოგია
არგონავტები
Utrillas

Utrillas is a municipality located in the province of Teruel, Aragon, Spain. According to the 2004 census (INE), the municipality has a population of 3,209 inhabitants.
References
Municipalities in the Province of Teruel
Leucosyrinx esilda

Leucosyrinx esilda is a species of sea snail, a marine gastropod mollusk in the family Pseudomelatomidae, the turrids and allies.
Description
The length of the shell attains 24 mm, its diameter 9.7 mm.
(Original description) The shell is fusiform with the spire longer than the aperture. It is chalky, apically eroded, with a pale gray, very thin periostracum and about five remaining whorls. The suture is appressed with a slightly constricted anal fasciole in front of it. About sixteen subequal, low, rounded protective ribs cross the upper whorls from in front of the fasciole with subequal interspaces and, on the body whorl, cease rather abruptly near the periphery. These ribs are not particularly strong or abrupt at their beginning. The spiral sculpture consists of six or eight faintly incised lines in front of the suture and on the fasciole, and beginning again on the base near the anterior ends of the ribs and continuous but not sharp over the base and siphonal canal. The band between the two series includes the ribbed part of the whorl and is sculptured with irregular, more or less retractive, oblique, vermicular, more or less punctate markings which override ribs and intervals with about the same strength as the spirals. The whorls are moderately rounded, spire subacute. The anal sulcus is wide and shallow. The outer lip is thin and simple. The body contains a wash of callus extending also over the short, straight, obliquely truncate, slightly twisted columella. The siphonal canal is short and wide.
Distribution
This marine species occurs in the Gulf of Panama at depth of 1335 m.
References
External links
Gastropods.com: Leucosyrinx esilda
esilda
Gastropods described in 1908
ნინევია

ნინევია (ასირიულ-აქადურად: ნინუა) — ასურეთის უძველესი და უმნიშვნელოვანესი ქალაქი. მდებარეობდა მდინარე ტიგროსის მარცხენა სანაპიროზე, დღევანდელი ქალაქ მოსულის ადგილას.
მის ადგილას პირველი დასახლება გაჩნდა ძვ. წ. V ათასწლეულის შუა ხანებში, ქალაქად კი გადაიქცა ძვ. წ. II ათასწლეულის I ნახევარში. აქ ძვ. წ. XVIII საუკუნეში ღვთაება იშთარის ტაძარი ააგო შამშიადად I-მა. ძვ. წ. XV-XIV საუკუნეებში ნინევია დაიმორჩილა მითანის სახელმწიფომ. ძვ. წ. VIII საუკუნეში მეფე სინახერიბის დროს დაიწყო ქალაქის გეგმის ჩამოყალიბება. მას შემოავლეს 4 კმ სიგრძის გალავანი, რომელსაც დატანებული ჰქონდა 15 ჭიშკარი. ცენტრალური ქუჩის სიგანე 26 მეტრი იყო.
ამ დროს ნინევია გადაიქცა ასურეთის სამეფოს დედაქალაქად. აშენდა მეფის სასახლე, განახლდა იშთარის, ხოლო ახლად აიგო ღვთაება ნაბუს ტაძარი. მეფე ასურბანიფალის დროს, მისივე ბრძანებით ნინევიაში შეიქმნა იმ დროისთვის უდიდესი და უნიკალური ბიბლიოთეკა, რომლის ნანგრევებშიც აღმოჩნდა 30 ათასი ლურსმულად ნაწერი თიხის ფირფიტა. ძვ. წ. 612 წელს ბაბილონის მეფე ნაბუფალასარისა და მიდიის მეფე კიაქსარის გაერთიანებულმა ლაშქარმა აიღო და დაანგრია ნინევია. ამის შემდეგ იგი გადაიქცა მცირე დასახლებად.
XIX საუკუნის 40-იანი წლებიდან XX საუკუნის 20-იან წლებამდე ნინევიის გათხრების შედეგად შეისწავლეს სინახერიბისა და ასურბანიფალის სასახლეთა კედლების დიდებული მხატვრობა, ასევე ფრთოსანი ხარებისა და ლომების ქანდაკებები.
ლიტერატურა
რესურსები ინტერნეტში
ჯოან ფარჩკ-ბაჯალის სურათები
John Malcolm Russell, "მოპარული ქვები: ნინევიის თანამედროვეობა"
ნინევიის გვერდი ბრიტანეთის მუზეუმის ვებგვერდზე.
კალიფორნიის უნივერსიტეტის ციფრული ბიბლიოთკა
ისტორია
ისტორიული ქალაქები
ასურეთი
არქეოლოგიური ძეგლები
ერაყი
Shuakhevi Municipality

Shuakhevi Municipality
Shuakhevi is a district of Georgia, in the autonomous republic of Adjara. Its main town is Shuakhevi.
Population: 20,120
Area: 588 km2
Politics
Shuakhevi Municipal Assembly (Georgian: შუახევის საკრებულო, Shuakhevi Sakrebulo)) is a representative body in Shuakhevi Municipality, consisting of 21 members which are elected every four years. The last election was held in October 2021. Omar Takidze of Georgian Dream was elected mayor.
See also
List of municipalities in Georgia (country)
External links
Districts of Georgia, Statoids.com
References
Municipalities of Adjara
კრაბატი (ფილმი)

კრაბატი (ფილმი)
კრაბატი — რეჟისორ მარკო კროიცპაინტნერის ფილმი, გადაღებული მწერალ ოტფრიდ პროისლერის ამავე სახელწოდების ნაწარმოების მიხედვით. იგი გამოვიდა 2008 წლის ოქტომბერში.
შინაარსი
ბიჭუნა კრაბატს სიზმარში ესმის უცნობი ხმა, რომელიც უხმობს ძველ წისქვილში. იქ მისული კრაბატი ხედავს მეწისქვილეს, რომელიც შესთავაზებს შეგირდად დარჩენას. მაგრამ ამის გარდა, წისქვილში სწავლობენ შავ მაგიას. კრაბატი აღმოაჩენს, რომ, ყველაფერთან ერთად, ყოველ წელს მეწისქვილე/ოსტატი კლავს ერთ შეგირდს და შეგირდთა გუნდს ემატება ერთი ახალი ბიჭი. აქ ცხოვრების მესამე წელს წისქვილში მოვა გოგონა-მომღერალი (რომელიც წელიწადში ერთხელ სხვა გოგონებთან ერთად ღამის რიტუალში მონაწილეობს). იგი ამოიცნობს კრაბატს ყვავად გადაქცეულ ბიჭუნებში და ყველა ტოვებს წისქვილს. წისქვილი ინგრევა.
რესურსები ინტერნეტში
გერმანული ფილმები
2008 წლის ფილმები
თახჩა (ახალქალაქის მუნიციპალიტეტი)

თახჩა (ახალქალაქის მუნიციპალიტეტი)
თახჩა — სოფელი საქართველოში, ახალქალაქის მუნიციპალიტეტში, კარტიკამის თემში. მდებარეობს ახალქალაქის პლატოზე, ზღვის დონიდან 1960 მ სიმაღლეზე. ქალაქ ახალქალაქიდან დაშორებულია 13 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 47 ადამიანი.
ლიტერატურა
სქოლიო
ახალქალაქის მუნიციპალიტეტის სოფლები
Hristici

Hristici is a village in Soroca District, Moldova.
Notable people
Gheorghe Năstase
References
Villages of Soroca District
ნანუმანგა

ნანუმანგა — ტუვალუს კუნძულების შემადგენელი კუნძული წყნარ ოკეანეში, პოლინეზიაში. ტუვალუს ადმინისტრაციული ერთეული (კუნძულოვანი საბჭო).
გეოგრაფია
ნანუმანგას აქვს ოვალის ფორმა. ფართობი — 2,78 კმ² კუნძულს აქვს სამი ლაგუნა, მათგან ყველაზე დიდია ვაიატოა, რომელსაც აქვს ოთხი კუნძული. ხმელეთი დაფარულია მშრალი მცენარეულობით, სანაპიროზე არსებობს მანგროს ტყეები.
ისტორია
ნანუმანგა 1781 წლის 5 მაისს აღმოაჩინა ესპანელმა მოვაჭრემ ფრანსისკო მაურელემ. 1986 წელს არქეოლოგებმა კუნძულზე აღმოაჩინეს გამოქვაბულები, რომლებშიც შენარჩუნებულია ნანუმანგას ისტორიამდელი მოსახლეობის ცეცხლის კვალი.
მოსახლეობა
2002 წლის აღწერის მონაცემებით ნანუმანგას მოსახლეობის რაოდენობა შეადგენდა 589 ადამიანს. კუნძულის ერთადერთი დასახლებული პუნქტებია — სოფლები ტონგა (308 ად.) და ტოკელაუ (281 ად.).
სქოლიო
ტუვალუ
ტუვალუს კუნძულები
წყნარი ოკეანის კუნძულები
ოკეანეთის კუნძულები
ანთაურები

ანთაურები
ანთაური — ქართული გვარი. გვარის ფუძეა საკუთარი სახელი ანთა. ამავე ფუძით ნაწარმოები გვარებია: ანთაძე, ანთელავა, ანთია, ანთიძე, ანთაიძე. არსებობს მოსაზრება, რომ, ანთაი, ანთა ქართველთა წარმართული ღვთაების – ანთარის ბოლომოკვეცილი ფორმაა, რომელიც დროთა განმავლობაში საკუთარ სახელად ქცეულა. მეორე ვარაუდით, ანთები იყვნენ ქართველთა მონათესავე ტომები, რომლებსაც ეკავათ შავი ზღვის აღმოსავლეთი სანაპირო და ახლო ურთიერთობა ჰქონდათ ქართველებთან. საქართველოში 101 ანთაური ცხოვრობს. 45 კაცი და 56 ქალი. თბილისში 28, დუშეთში 20, თელავში 15.
რესურსები ინტერნეტში
ქართული გვარები. ანთაურები
იუსტიციის სახლის მონაცემები
რეზინი

რეზინი — ელასტიური მასალა, რომელიც კაუჩუკის ვულკანიზაციით მიიღება. სიმკვრივე — 1,2 ტ/მ3.
ისტორია
რეზინის ისტორია ამერიკის კონტინენტის აღმოჩენასთან ერთად იწყება. ცენტრალური და სამხრეთ ამერიკის მოსახლეოაბა, რომლებიც ე.წ. კაუჩუკის ხეებიდან წვენს აგროვებდა მისგან კაუჩუკს იღებდნენ. ჯერ კიდევ კოლუმბმაც მიაქცია ყურადღება, რომ ინდოელები რომლებიც სათამაშოდ მძიმე მონოლიტურ ბურთებს იყენებდნენ, უფრო კარგად ხტოდნენ , ვიდრე ცნობილი ევროპული ბურთები.
ევროპაში კაუჩუკის გამოჩენა
ევროპაში კაუჩუკის არსებობა გაიგეს 1738 წელს, როცა ამერიკიდან დაბრუნებულმა მოგზაურმა კოდამინმა პარიჟის მეცნიერებათა აკადემიას წარუდგინა კაუჩუკის მასალა და აგრეთვე გაუმხილა მისი მიღების საშუალება.
კაუჩუკის პირველადი გამოყენება
კაუჩუკის პირველადი პრაქტიკული გამოყენება მოხდა მაშინ როცა მისგან დაამზადეს საშლელი.
რეზინის გამოგონება
1839 წელს ამერიკელმა გამომგონებელმა ჩარლზ გუდიარმა მოახერხა ელასტიური კაუჩუკის ტემპარატურული სტაბილიზაცია - გოგირდის დამუშავებით და შემდგომი გაცხელებით . ამ მეთოდს ეწოდა ვულკანიზაცია, ხოლო პროდუქტს , რომელიც ვულკანიზაციის შედეგად მიიღება ეწოდა რეზინი.
რესურსები ინტერნეტში
ისტორია
ნამონასტრევი (ხულოს მუნიციპალიტეტი)

ნამონასტრევი (ხულოს მუნიციპალიტეტი)
ნამონასტრევი — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, საციხურის თემში.
დემოგრაფია
2014 წლის აღწერის მონაცემებით სოფელში ცხოვრობს 29 ადამიანი.
სქოლიო
ხულოს მუნიციპალიტეტის სოფლები
მრავალნაყოფა ღვია

მრავალნაყოფა ღვია (Juniperus polycarpos) — ხე, რომლის ღერო 6-12მ სიმაღლისა, ვარჯი ხშირია, პირამიდის ფორმის ან ცილინდრული. ქერქი მოწითალო რუხია, წიწვები ღია მწვანე ფერისა, პატარა ზომის, მჭიდროდაა ყლორტებზე კრამიტისებურად განლაგებული, მოყვანილობით კვერცხის ან რომბის ფორმისაა. ზურგის მხარე ფისოვანი ჯირკვლებით ხასიათდება. მამრობითი გირჩები კვერცხისებურია, მდედრობითი - სფეროსებური. იზრდება მშრალ, ქვიან ფერდობებზე. სემიარიდული ეკოსისტემების ნათელი ტყეების შემადგენელი ნაწილია. საქართველოში გავრცელებულია, ძირითადად, კახეთში. გავრცელების საერთო არეალი მოიცავს კავკასიას, მცირე აზიას, ირანს. შესულია საქართველოს წითელ ნუსხაში, როგორც მოწყვლადი სახეობა.
ლიტერატურა
სუხიტაშვილი კ., საქართველოს მცენარეები, თბ., 2022, გვ. 16. ISBN 978-9941-8-3259-8
კვიპაროზისებრნი
მუხურა

მუხურა — სოფელი საქართველოში, ტყიბულის მუნიციპალიტეტში. მდებარეობს რაჭის ქედის სამხრეთ კალთაზე, მდინარე ძუსის ზემოთში. ზღვის დონიდან 640 მეტრი, ტყიბულიდან 9 კილომეტრი. წყაროებში პირველად მოხსენიებულია XI საუკუნეში. სოფელში არის საჯარო სკოლა. სოფელში არის ჩანჩქერი, მოდის მინერალური წყლები.
დემოგრაფია
1830-იან წლებში დიუბუა დე მონპერეს ცნობით მუხურა მხარეში ერთ-ერთი ყველაზე დიდი სოფელი იყო და აქ 200 კომლი სახლობდა.
ისტორიული ძეგლები
სოფელში დგას შუა საუკუნეების „ელდათის“ ეკლესია და ადრეული შუა საუკუნეების ციხე „შეუპოვარი“.
ლიტერატურა
სქოლიო
ტყიბულის მუნიციპალიტეტის სოფლები
ატამანი

ატამანი — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 301 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
გიორგი ფავლენიშვილი

გიორგი ფავლენიშვილი (დ. 21 ოქტომბერი, 1897, ცხინვალი, — გ. 25 მარტი, 1980, თბილისი) — ქართველი ექიმი-ტრავმატოლოგი, მედიცინის მეცნიერებათა დოქტორი (1959), პროფესორი (1961). საქართველოს მეცნიერებათა დამსახურებული მოღვაწე (1967).
დაამთავრა თბილისის სახელმწიფო უნივერსიტეტის სამკურნალო ფაკულტეტი 1924 წელს. 1940-1941 და 1945-1946 წლებში მუშაობდა ხაშურის რაიონულ საავადმყოფოში ქირურგიული განყოფილების გამგედ, 1941-1945 წლებში — იქვე ევაკოჰოსპიტლის მთავარ ქირურგად. 1946-1962 და 1964-1973 წლებში იყო ტრავმატოლოგიისა და ორთოპედიის სამეცნიერო-კვლევითი ინსტიტუტის დირექტორის მოადგილე სამეცნიერო დარგში, 1973 წლიდან — კონსულტანტი. შეისწავლიდა სახსრების ათაშანგს, სიმსივნეთა შედარებით პათოლოგიას, ცეცხლმსროლელი იარაღით გამოწვეულ ოსტეომიელიტს. მონაწილეობდა საქართველოს ტერიტორიაზე ტრავმატოლოგიური სამსახურის ორგანიზაციის საქმეში. მიღებული აქვს სახელმწიფო ჯილდოები, მ.შ. წითელი ვარსკვლავის ორდენი და ლენინის ორდენი. საბჭოთა კავშირის კომუნისტური პარტიის წევრი 1943 წლიდან.
ლიტერატურა
რესურსები ინტერნეტში
დაბადებული 21 ოქტომბერი
დაბადებული 1897
გარდაცვლილი 25 მარტი
გარდაცვლილი 1980
ქართველი ქირურგები
თბილისის სახელმწიფო უნივერსიტეტის კურსდამთავრებულები
ცხინვალში დაბადებულები
საქართველოს სსრ-ის მეცნიერების დამსახურებული მოღვაწეები
გ
ქართველი ტრავმატოლოგები